Idee luua suuremaid ülikoole ühendav sihtasutus tekkis 1996. aasta sügisel Tartu ja Turu ülikooli  ja Eesti Põllumajandusülikooli poolt.  Turu Ülikool oli oma Täienduskoolituskeskuse kaudu tegutsenud  Lääne-Eestis juba üle viie aasta. 1993. aastal asutati Kuressaarde oma büroo.  Tartu Ülikool on loonud esindusi mitmesse Eesti maakonnakeskusesse. 1996. aastal avati Tartu  Ülikooli esindus ka Kuressaares.  Ka Tallinna Tehnikaülikool oli Saaremaal juba varem esindatud. Koostööleping maavalitsusega sõlmiti 1996. aastal. Tallinna Tehnikaülikooli Kuressaare Kolledz asutati 1999. aasta kevadel.  Idee koondada ressursse ja viia ülikoolide  esindused ühe katuse alla küpses 1997. aasta kevadeks.  Sihtasutus Ülikoolide Keskus Saaremaal asutati 19. septembril 1997. aastal Kuressaares.  Sihtasutuse Ülikoolide Keskus Saaremaal (SA ÜKS) asutajad on:  • Tartu Ülikool http://www.ut.ee/• Eesti Maaülikool http://www.emu.ee/• Tallinna Tehnikaülikool http://www.ttu.ee/• Tallinna Ülikool http://www.tlu.ee/• Turu Ülikool www.utu.fi  Sihtasutuse tööd koordineerib kuueliikmeline nõukogu, kuhu kuulub peale asutajate ka Saare Maavalitsuse esindaja    Eesmärgid    Sihtasutuse peaeesmärgiks on ülikoolide kaasamine kohalikku regionaalsesse arengusse ja ülikoolidele uute tegevusväljundite leidmine.  Ülesanded eesmärgi täitmiseks:  • regiooni identiteedi arendamine  • osapoolte atraktiivsuse tõstmine  • kultuuri- ja haridusteenuste ning õppimisvõimaluste lisamine  • õpilaste ülikoolidesse astumise võimaluste parandamine  • koostöö arendamine Läänemere regioonis